नीचे अमर उजाला समूह के प्रवक्ता का कहना है कि कंपनी ने डीई शॉ से अपने शेयर खरीदने की प्रक्रिया शुरू कर दी है. प्रक्रिया पूरी होने के बाद इस हिस्सेदारी को किसी नए निवेशक को बेचने के मौके तलाशे जाएंगे. इस संबंध में 4 नवंबर 2012 को एक अन्य कंपनी से हुए कथित एमओयू (मेमोरेंडम ऑफ अंडरस्टैंडिंग) के संबंध में प्रवक्ता ने साफ तौर पर कहा कि उस दस्तावेज की कोई कानूनी वैधता नहीं है और न ही उसमें कंपनी के सभी संबंधित पक्षों के हस्ताक्षर हैं. लिहाजा इस संबंध में कंपनी की कोई वैधानिक जिम्मेदारी भी नहीं है. कथित एमओयू सिर्फ एक कागज का टुकड़ा है इसलिए उसमें लिखी बातों का कोई औचित्य नहीं है. कथित एमओयू में प्राथमिक तौर पर एक करार की बात की गई है जिस पर उन सभी संबंधित पक्षों की सहमति और उसके साथ हस्ताक्षर की भी जरूरत होती है जिनके नाम इसमें आए हैं.